Zásahová činnosť pezinských hasičov
Zásahová činnosť jednotky Okresného riaditeľstva Hasičského a záchranného zboru v Pezinku od 07. 08. 2023 – 13. 08. 2023
07. 08. 2023 Šenkvice
Jednotke bola nahlásená dopravná nehoda v obci Šenkvice. Po príchode na miesto bolo zistené, že sa jednalo o zrážku dvoch osobných motorových vozidiel, kde sa nachádzala jedna zranená osoba. Jednotka poskytla osobe predlekársku pomoc, zabezpečila vozidlá proti požiaru, očistila vozovku a vrátila sa na svoju základňu.
09. 08. 2023 Vinosady
Jednotka bola vyslaná na vytečený hydraulický olej na ulici Modranská 155 vo Vinosadoch. Po príchode jednotky bolo zistené, že olej bol vytečený na cestnej komunikácii a v potoku. Pracovalo sa so sorbčným materiálom a použité boli aj sorbčné hady. Po očistení komunikácie sa jednotka vrátila na svoju základňu.
13. 08. 2023 Pezinok
Jednotka bola vyslaná na parkovisko na ulici 1.mája v Pezinku, kde sa nachádzalo vozidlo, z ktorého vytiekla nafta. Príslušníci pomocou sorbentu naftu zachytili a miesto odovzdali MsP Pezinok. Následne sa jednotka vrátila na svoju základňu.
13. 08. 2023 Pezinok
Jednotka bola vyslaná do Kučišdorfskej doliny k iskriacemu elektrickému ohradníku. Jednotka prieskumom zistila, že sa jedná o normálny stav a tak sa vrátila na svoju základňu.